André Silva

André Miguel Valente da Silva (s. 6. marraskuuta 1995 Baguim do Monte) on portugalilainen jalkapalloilija. Hän edustaa Espanjan Primera Divisiónissa pelaavaa Elcheä. Silva on pelipaikaltaan hyökkääjä.

 Seurajoukkueura 
Silva teki ensiesiintymisensä kasvattajaseuransa FC Porton edustusjoukkueessa 29. joulukuuta 2015 Taça da Ligan ottelussa CS Marítimoa vastaan.Marítimo vence no Dragão e Lopetegui vê lenços brancos Rádio Renascença. Viitattu 22.10.2016.  Hän pelasi myös ensimmäisen sarjaottelunsa neljä päivää myöhemmin ottelussa Sporting Clube de Portugalia vastaan.

Silva aloitti kauden 2015–2016 neljäntenä hyökkääjänä ja tilanne vaikeutui ennestään tammikuussa 2016, kun Suk Hyun-jun ja Moussa Marega liittyivät seuraan. Päävalmentaja Julen Lopeteguin saatua potkut tammikuussa 2016 ja uuden käskyttäjä José Peseiron myötä, Silvalle tarjoutui enemmän vastuuta.André Silva no ataque sim mas sem pressa O Jogo. Viitattu 22.10.2016.  Kauden viimeisessä ottelussa Boavistaa vastaan hän onnistui tekemään ensimmäisen maalinsa joukkueessa.André Silva: "Marcar no Dragão é um sonho" Rádio Renascença. Viitattu 22.10.2016. 

Kauden 2016–2017 Silva aloitti vakuuttavasti tehden kauden kahdessa ensimmäisessä ottelussa kaksi maalia. 21. elokuuta 2016 hän solmi seuran kanssa viisivuotisen sopimuksen, johon kirjattiin 60 miljoonan euron purkupykälä.Andre Silva signs new FC Porto contract with €60m release clause ESPN. Viitattu 22.10.2016.  Hän pelasi Portossa puolentoista vuoden aikana kaikkiaan 41 Primeira Ligan ottelua, joissa hän teki 17 maalia. Mestarien liigassa hän teki kahdeksassa ottelussa kaikkiaan neljä maalia.

Silva siirtyi kesällä 2017 AC Milaniin. Hän pelasi Serie A:ssa yhden kauden, jolla hän teki 24:ssa Serie A -ottelussa kaksi maalia sekä kymmenessä Eurooppa-liigan ottelussa kuusi maalia. Kauden 2018–2019 hän oli lainalla Espanjassa Sevillassa, jossa viimeisteli 27 Primera Divisiónin ottelussa yhdeksän maalia. Eurooppa-liigassa hän pelasi kuusi ottelua. Kauden 2019–2020 hän pelasi lainalla Saksassa Eintracht Frankfurtissa, jossa hän teki 25 bundesliigaottelussa 12 maalia ja yhdeksässä Eurooppa-liigan ottelussa kaksi maalia. Hän siirtyi seuraan pysyvästi syyskuussa 2020. Kaudella 2020–2021 hän oli 28 maalillaan Bundesliigan toiseksi paras maalintekijä.

Silva siirtyi Bundesliigan RB Leipzigiin 23 miljoonan euron siirtosummalla kesällä 2021. Hän pelasi Leipzigissa yhteensä 72 bundesliigaottelua, ja teki 16 maalia. Mestarien liigassa hän pelasi Leipzigin joukkueessa 18 ottelua ja teki kuusi maalia. Eurooppa-liigassa hän pelasi kuusi ottelua ja teki yhden maalin. Hän voitti Saksan cupin sekä 2022 että 2023.

Silva pelasi kauden 2023–2024 lainalla Primera Divisiónin Real Sociedadissa, jossa hän pelasi 19 sarjaottelua ja teki kolme maalia. Mestarien liigassa hän pelasi kaksi ottelua.

Silva palasi kaudeksi 2024–2025 RB Leipzigiin ja pelasi kaudella 2024–2025 RB Leipzigissa kahdeksan bundesliigaottelua, joissa hän teki yhden maalin. Mestarien liigassa hän pelasi kaudella 2024–2025 neljä ottelua.

Helmikuussa 2025 Silva siirtyi RB Leipzigista saman sarjan Werder Bremeniin loppukauden mittaisella lainasopimuksella. Kevätkaudella 2025 hän pelasi Werder Bremenissä seitsemän Bundesliigan ottelua, joissa hän teki yhden maalin, sekä yhden Saksan cupin ottelun.

Elokuussa 2025 Silva siirtyi RB Leipzigista espanjalaisseura Elcheen 1+1-vuotisella sopimuksella.

 Maajoukkueura 
Silva pelasi kaikki viisi ottelua Portugalin saavuttaessa hopeaa alle 19-vuotiaiden EM-kilpailuissa 2014. Alkulohko-otteluissa hän teki maalin Israelia ja neljä maalia Unkaria vastaan. Hän pelasi alle 20-vuotiaiden MM-kilpailuissa 2015 Portugalin kaikki viisi ottelua ja teki alkulohkossa maalin Senegalia ja Qataria sekä kaksi maalia Kolumbiaa vastaan.

Silva teki ensiesiintymisensä Portugalin maajoukkueessa 1. syyskuuta 2016 ystävyysottelussa Gibraltaria vastaan. Ensimmäisen maajoukkuemaalinsa hän teki 7. lokakuuta 2016 vuoden 2018 MM-kisojen karsintaottelussa Andorraa vastaan. Seuraavassa maaottelussaan 10. lokakuuta 2016 Färsaaria vastaan hän teki kolme maalia eli hattutempun. MM-kilpailuissa 2018 hän pelasi kolme ottelua, joista viimeisen alkulohko-ottelun Irania vastaan kokonaan. Vuonna 2021 järjestetyissä EM-kilpailuissa hän tuli kolmessa ottelussa vaihdosta kentälle. MM-kilpailuissa 2022 hän pelasi 25 minuuttia ottelussa Etelä-Koreaa vastaan.

 Lähteet 

 Aiheesta muualla 
 André Silvan tilastot Soccerway-sivustolla 

Luokka:Portugalilaiset jalkapalloilijat
Luokka:Vuonna 1995 syntyneet
Luokka:Elävät henkilöt